ਨਵਨੀਤ ਨਿਸ਼ਾਨ
ਨਵਨੀਤ ਨਿਸ਼ਾਨ (ਅੰਗ੍ਰੇਜ਼ੀ: Navneet Nishan; ਨਵਨੀਤ ਜਾਂ ਨਵਨੀਤ ਸਿੰਘ ਵਜੋਂ ਵੀ ਜਾਣਿਆ ਜਾਂਦਾ ਹੈ) (ਜਨਮ 25 ਅਕਤੂਬਰ 1965) ਇੱਕ ਭਾਰਤੀ ਅਭਿਨੇਤਰੀ ਹੈ। ਉਹ ਸੋਪ ਓਪੇਰਾ ਤਾਰਾ, ਅਤੇ ਕਸੌਟੀ ਜ਼ਿੰਦਗੀ ਕੇ ਵਿੱਚ ਤਾਰਾ ਦੀ ਭੂਮਿਕਾ ਲਈ ਸਭ ਤੋਂ ਵੱਧ ਜਾਣੀ ਜਾਂਦੀ ਹੈ। ਉਸਨੇ ਟੀਵੀ ਸੀਰੀਅਲ ਚਾਣਕਿਆ ਵਿੱਚ ਸ਼ਨੋਤਰਾ ਦੇ ਰੂਪ ਵਿੱਚ ਵੀ ਕੰਮ ਕੀਤਾ ਹੈ। ਉਸਨੇ ਕਈ ਪੰਜਾਬੀ ਫਿਲਮਾਂ ਵਿੱਚ ਵੀ ਕੰਮ ਕੀਤਾ ਹੈ। ਉਸ ਦੇ ਸਭ ਤੋਂ ਮਹੱਤਵਪੂਰਨ ਕੰਮ ਵਿੱਚ ਪੰਜਾਬੀ ਫਿਲਮ ਅੜਬ ਮੁਟਿਆਰਾਂ ਸ਼ਾਮਲ ਹੈ। ਨਿਸ਼ਾਨ ਨੇ ਆਪਣੀ ਬਾਲੀਵੁੱਡ ਕਰੀਅਰ ਦੀ ਸ਼ੁਰੂਆਤ ਰੋਨਿਤ ਰਾਏ ਦੇ ਨਾਲ ਇੱਕ ਸਹਾਇਕ ਅਭਿਨੇਤਰੀ ਦੇ ਤੌਰ 'ਤੇ ਫਿਲਮ ਜਾਨ ਤੇਰੇ ਨਾਮ ਨਾਲ ਕੀਤੀ, ਜਿਸ ਤੋਂ ਬਾਅਦ ਦਿਲਵਾਲੇ, ਯੇ ਲਮਹੇ ਜੁਦਾਈ ਕੇ, ਜੀ ਆਇਆ ਨੂ, ਅਸਾ ਨੂ ਮਾਨ ਵਤਨਾ ਦਾ, ਹਮ ਹੈ ਰਾਹੀ ਪਿਆਰ ਕੇ, ਰਾਜਾ ਹਿੰਦੁਸਤਾਨੀ, ਅਕੇਲੇ ਹਮ ਅਕੇਲੇ ਤੁਮ, ਤੁਮ ਬਿਨ ਅਤੇ ਆਪਕੋ ਪਹਿਲੇ ਭੀ ਕਹੀਂ ਦੇਖਾ ਹੈ ਆਦਿ ਫਿਲਮਾਂ ਵਿੱਚ ਕੰਮ ਕੀਤਾ।